Komission asetus (EY) N:o 1626/2000, annettu 24 päivänä heinäkuuta 2000, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta työvoimatutkimuksen lisäkysymyksiä koskevan vuosien 2001-2004 ohjelman osalta



Virallinen lehti nro L 187 , 26/07/2000 s. 0005 - 0006



Komission asetus (EY) N:o 1626/2000, annettu 24 päivänä heinäkuuta 2000, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta työvoimatutkimuksen lisäkysymyksiä koskevan vuosien 2001-2004 ohjelman osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98(1), sellaisena kuin se on viimeksi muutettuna komission asetuksella (EY) N:o 1578/2000(2), ja erityisesti sen 4 artiklan 2 kohdan, sekä katsoo seuraavaa: (1) Asetuksen (EY) N:o 577/98 4 artiklan 2 kohdan mukaisesti joka vuosi laaditaan lisäkysymyksiä koskeva monivuotinen ohjelma. (2) Toimenpiteet, joista tässä asetuksessa säädetään, ovat päätöksellä 89/382/ETY, Euratom(3) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Lisäkysymyksiä koskeva monivuotinen ohjelma vuosiksi 2001-2004 määritellään tämän asetuksen liitteessä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 2000. Komission puolesta Pedro Solbes Mira Komission jäsen (1) EYVL L 77, 14.3.1998, s. 3. (2) EYVL L 181, 20.7.2000, s. 39. (3) EYVL L 181, 28.6.1989, s. 47. LIITE TYÖVOIMATUTKIMUS Lisäkysymyksiä koskeva monivuotinen ohjelma 1. Työajan pituus ja työaikajärjestelyt Muuttujien luettelo: katso komission asetus (EY) N:o 1578/2000, annettu 19 päivänä heinäkuuta 2000, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta työajan pituutta ja työaikajärjestelyjä koskevien vuoden 2001 lisäkysymysten osalta (EYVL L 181, 20.7.2000, s. 39). Tarkastelujakso: vuoden 2001 toinen vuosineljännes. Kyseeseen tulevat jäsenvaltiot ja alueet: kaikki. Otos: kuten vakiokysymysten osalta; jos otantayksikkönä on yksityishenkilö, kotitalouden jäsenistä ei tarvitse toimittaa tietoja. Tulosten toimittaminen: ennen 31. maaliskuuta 2002. 2. Toimintarajoitteisten työllisyys Muuttujien luettelo: määritellään ennen vuoden 2001 maaliskuuta. Tarkastelujakso: vuoden 2002 toinen vuosineljännes. Kyseeseen tulevat jäsenvaltiot ja alueet: määriteltävä. Otos: toimintarajoitteiset henkilöt; jos otantayksikkönä on yksityishenkilö, kotitalouden jäsenistä ei tarvitse toimittaa tietoja. Tulosten toimittaminen: ennen 31. maaliskuuta 2003. 3. Elinikäinen oppiminen Muuttujien luettelo: määritellään ennen vuoden 2002 maaliskuuta. Tarkastelujakso: vuoden 2003 toinen vuosineljännes. Kyseeseen tulevat jäsenvaltiot ja alueet: määriteltävä. Otos: kuten vakiokysymysten osalta; jos otantayksikkönä on yksityishenkilö, kotitalouden jäsenistä ei tarvitse toimittaa tietoja. Tulosten toimittaminen: ennen 31. maaliskuuta 2004. 4. Siirtyminen koulutuksesta työelämään Muuttujien luettelo: määritellään ennen vuoden 2003 maaliskuuta. Tarkastelujakso: vuoden 2004 toinen vuosineljännes. Kyseeseen tulevat jäsenvaltiot ja alueet: määriteltävä. Otos: Henkilöt, jotka ovat päättäneet koulutuksen viimeksi kuluneiden viiden/kymmenen vuoden aikana (mukaan luettuna henkilöt, jotka ovat keskeyttäneet koulutuksen vähintään vuoden pituiseksi ajaksi ja jatkaneet tämän jälkeen opintojaan); jos otantayksikkönä on yksityishenkilö, kotitalouden jäsenistä ei tarvitse toimittaa tietoja. Tulosten toimittaminen: ennen 31. maaliskuuta 2005.